ตัวละครในสมอลล์วิลล์ - วิกิพีเดีย

# ตัวละครในสมอลล์วิลล์

### จากวิกิพีเดีย สารานุกรมเสรี

## [แก้] ตัวละครหลักในเรื่องสมอลล์วิลล์ Regular Characters of Smallville TV Series

- คลาร์ก เค้นท์ แสดงโดย ทอม เวลลิ่ง
- ลาน่า แลงก์ แสดงโดย คริสติน ครุก
- เล็กซ์ ลูเธอร์ แสดงโดย ไมเคิ่ล โรเซ่นบอม
- โคลอี้ ซัลลิแวน แสดงโดย อัลลิสัน แม็ก
- มาร์ธ่า เค้นท์ แสดงโดย เอนเหน็ต โอทูลล์
- ไลโอเนล ลูเธอร์ แสดงโดย จอห์น โกลเวอร์ (แสดงประจำตั้งแต่ภาค 2)
- โลอิส เลน แสดงโดย เอริกา ดูแรนซ์ (แสดงประจำตั้งแต่ภาค 5)
- จิมมี่ โอลเซ่น แสดงโดย อาร่อน อาชมอร์ (แสดงประจำตั้งแต่ภาค 6)
- โจนาธาน เค้นท์ แสดงโดย จอห์น ชไนเดอร์ (แสดงภาค 1-5)
- พีท รอสส์ แสดงโดย ซามูเอล โจนส์/Sam Jones III (แสดงภาค 1-3)
- วิทนี่ย์ ฟอร์ดแมน แสดงโดย อีริก จอห์นสัน (แสดงภาค 1)
- เจสัน ทีค แสดงโดย เจนเซ่น แอคเคิลส์ (แสดงภาค 4)

ทอม เวลลิ่ง แสดงเป็นคลาร์ก เค้นท์

### [แก้] คลาร์ก เค้นท์ Clark Kent

- ข้อมูลเพิ่มเติม ที่นี่

คลาร์ก เค้นท์ (Clark Kent) เด็กหนุ่มผู้ถูกเก็บมาเลี้ยงจากโจนาธานและมาร์ธ่า เค้นท์ และถูกตั้งชื่อตามชื่อก่อนแต่งงานของมาร์ธ่า มีพลังอำนาจมากมาย ทั้งการได้ยิน การวิ่ง ที่เหนือคนปกติ (Superspeed) สายตาเอ็กซ์เรย์ (X-ray vision) สายตาหลอมละลาย (Heat vision) รวมทั้งการบินขึ้นไปบนอากาศ (Flight) และปฏิกิริยาทั้งจุดอ่อนที่คนปกติไม่มีกันคือหากโดนหินคริปโตไนท์สีเขียว พลังอำนาจจะสูญสิ้น ทุรนทุรายจนอาจตายได้ หากโดนคริโตไนท์สีแดงพลังอำนาจจะเพิ่มขึ้นมหาศาลและควบคุมตนเองไม่ได้ หากโดนคริปโตไนท์สีดำร่างจะแบ่งเป็นด้านดีกับด้านชั่ว หากโดนคริปโตไนท์สีเงินจะทำให้ตนเองเข้าใจคนอื่นผิด

- ความรัก - รักครั้งแรกของคลาร์ก เค้นท์คือเมื่อเขาอยู่มัธยมกับลาน่า แลงก์ ต่อมาเมื่อเขาเรียนจบ เข้าทำงานในหนังสือพิมพ์เดลี่แพลเน็ตในฐานะนักหนังสือพิมพ์กับโคลอี้ ซัลลิแวน ซึ่งเธอแอบหลงรักคลาร์กอยู่ ต่อมาเขาก็หลงรักโลอิส เลน จนกระทั่งแต่งงานกัน
- เรื่องน่ารู้ - ผู้รับบทแสดงเป็นคลาร์ก เค้นท์มีทั้งสิ้น 7 คนคือ Kirk Alyn (1911-1999), George Reeves, Christopher Reeves (1952-2004), John Newton, Gerard Christopher, Dean Cain, Tom Welling

คริสติน ครุก แสดงเป็นลาน่า แลงก์ (ในนี้สะกดชื่อผิด)

### [แก้] ลาน่า แลงก์ Lana Lang

- ข้อมูลเพิ่มเติม ที่นี่

ลาน่า แลงก์ (Lana Lang) สาวน้อยผู้ที่ต้องพรากจากบุพการีที่สมอลล์วิลล์ และอยู่ที่นี่ภายใต้การคุ้มครองของป้าเธอนับแต่นั้นมา มีเสน่ห์ น่ารัก อาจจะเรียกได้ว่าเธอเป็นรักวัยเรียนของคลาร์ก เค้นท์เลยทีเดียว

- ความรัก -ลาน่า แลงก์มีพัฒนาการกับชายหลายคน ที่เธอคบกับคลาร์ก เค้นท์แล้วผลออกมาไม่เป็นชิ้นเป็นอัน เหตุเพราะความลับของคลาร์กที่เปิดเผยให้เธอไม่ได้จึงเป็นเหตุที่ความสัมพันธ์ของทั้งคู่มีขึ้นมีลงตลอดเวลา ในภาคแรกของสมอลล์วิลล์เธอเป็นแฟนกับวิทนี่ย์ ฟอร์ดแมน นักกีฬาอเมริกันฟุตบอลผู้หล่อเหลาและโด่งดังของทีมอเมริกันฟุตบอลประจำโรงเรียนและประจำเมือง ต่อมาเมื่อวิทนี่ย์ตายเธอก็หันมาคบคลาร์ก จนกระทั่งเธอได้ทุน (จากเล็กซ์) ให้ไปเรียนฝรั่งเศสเธอก็คบหนุ่มฝรั่งเศสนามว่าเจสัน ทีค ต่อมาเมื่อเขาตาย ความสัมพันธ์ระหว่างเธอกับคลาร์กก็ดีขึ้นอีก จนกระทั่งคลาร์กไม่บอกความลับกับเธอ เธอจึงตัดใจกับคลาร์กและหันไปคบเล็กซ์ ลูเธอร์ที่เธอเห็นเป็นที่พึ่งทางใจได้ดีกว่า
- เรื่องน่ารู้ - อันที่จริงในเรื่องซุปเปอร์แมน (ซีรี่ส์สมัยหลายสิบปีก่อนนามว่าซุปเปอร์บอย) นั้น ลาน่าหลังจากทิ้งคลาร์กไปแล้วได้ไปคบและแต่งงานกับพีท รอสส์ และมีลูกหนึ่งคนที่ตั้งชื่อว่า คลาร์ก รอสส์ ซึ่งต่อมาทั้งสองก็ได้หย่ากัน

ไมเคิล โรเซ่นบอม แสดงเป็นเล็กซ์ ลูเธอร์

### [แก้] เล็กซ์ ลูเธอร์ Lex Luthor

- ข้อมูลเพิ่มเติม ที่นี่

เล็กซ์ ลูเธอร์ (Lex Luthor) อันที่จริง เล็กซ์ในสมอลล์วิลล์ช่วงแรกเป็นเพื่อนกับคลาร์กเนื่องจากคลาร์กช่วยเขาไว้ แต่เริ่มมีความบาดหมางกัน และเป็นรอยความด่างพร้อยที่ใหญ่ขึ้น ตั้งแต่เล็กซ์เอากล้องไปแอบถ่ายคลาร์ก จนกระทั่งความบาดหมางที่ใหญ่ที่สุดก็คือการแข่งขันชิงตำแหน่งวุฒิสมาชิกระหว่างเล็กซ์ ลูเธอร์กับโจนาธาน เค้นท์ ซึ่งต่อมาปมนี้ทำให้ลาน่ามาคบขาพร้อมกับการร่วมมือกับเบรนเหนียกที่มีจุดหมายในการกำจัดคลาร์ก เค้นท์ เล็กซ์ไม่ค่อยลงรอยกับพ่อของเขานัก แต่ต่อมาตอนหลังพ่อเขาก็มีความสัมพันธ์ใกล้ชิดกับตระกูลเค้นท์มากขึ้น โดยเฉพาะหลังโจนาธานเสียชีวิตไปแล้ว

- ความรัก - ตอนภาค 2 คบกับ ดร.เฮเลน ไบรส์และแต่งงานกัน แต่ก็อยู่กินกันไม่รอดเพราะ ดร.ไบรส์สมคบกับไลโอเนลลอบสังหารเล็กซ์แต่ไม่สำเร็จ ต่อมาในภาค 5 เขาจึงคบกับลาน่า เพราะว่าลาน่าอกหักจากคลาร์กที่ไม่เคยบอกความจริง
- เรื่องน่ารู้
  - เดิมในซุปเปอร์แมนเล็กซ์ ลูเธอร์เป็นศัตรูกับคลาร์ก เค้นท์เมื่อตอนที่เขาถูกสารเคมีในห้องทดลองของโรงเรียนไฮสคูลที่เรียนด้วยกันโดนหัวจนหัวล้าน แล้วคลาร์กเข้าไปช่วยเขา แต่ด้วยความเข้าใจผิดจึงกลายเป็นศัตรูกัน แต่ต่อมาก็มีการนำเล็กซ์ไปสร้างเป็นเจ้าของธุรกิจมหาเศรษฐี รวมทั้งเป็นประธานาธิบดีสหรัฐด้วย ซึ่งนั่นก็ดูเหมือนเป็นการสร้างภาพให้แก่เล็กซ์ ลูเธอร์เป็นเวลาช้านาน
  - สารคดี "ฮีโร่ฮอลลีวูดและจอมวายร้าย" จัดอันดับเล็กซ์ ลูเธอร์เป็นตัวร้ายอันดับที่ 4 เพราะด้วยความฉลาดแกมโกงไม่ว่าจะถูกสร้างมาในแง่นักวิทยาศาสตร์ เจ้าของอาณาจักรธุรกิจหมื่นล้าน หรือเป็นประธานาธิบดีที่คอยอาฆาตซุปเปอร์แมนในทุกเรื่อง
  - เล็กซ์ ลูเธอร์มีทั้งฉบับแบบโกนหัวและไม่โกนหัว ในการ์ตูนตอนแรก ๆ เขาก็สร้างให้ไม่โกนหัว แต่หลังจากเขาถูกสารเคมีในห้องทดลองแล้ว เขาได้กลายเป็นคนหัวล้านซึ่งนั่นเป็นปมด้อยของเขาเสมอมา
  - ภา่ค 5 วิญญาณของเขาถูกขังอยู่ในประตูมิติแห่งซอดพร้อมกับร่างของคลาร์ก และปีศาจซอดก็มาเขาสิงร่างเขาแทน (และลาน่าก็ออกเดทกับเขาโดยปกตินั่นนะ!)

อัลลิสัน แม็ก แสดงเป็นโคลอี้ ซัลลิแวน

### [แก้] โคลอี้ ซัลลิแวน Chloe Sullivan

- ข้อมูลเพิ่มเติม ที่นี่

โคลอี้ ซัลลิแวน (Chloe Sullivan) สาวผู้ใฝ่ฝันในอาชีพนักข่าวหนังสือพิมพ์ ยอมทุกอย่างแม้กระทั่งใช้เส้นของไลโอเนลเข้าไปทำงานในหนังสือพิมพ์เดลี่แพลเน็ตในฐานะนักหนังสือพิมพ์ในช่วงสั้น ๆ ของภาคสามเพื่อแลกกับข้อมูลวงในของคลาร์ก เค้นท์ แต่สุดท้ายคลาร์กก็จับได้ว่าเธอติดต่อกับไลโอเนลเพื่อสืบข้อมูลวงในของเขา โคลอี้ ซัลลิแวนเป็นผู้ที่ชอบสืบค้นสืบสวน และนั่นอาจจะเป็นสาเหตุที่ทำให้เธอมักถูกลักพาตัวเป็นประจำในเรื่อง เธอเป็นบรรณาธิการหนังสือพิมพ์ประจำโรงเรียนและประจำทีมอเมริกันฟุตบอลคือ นสพ.เดอะทอร์ช เขียนข่าวอย่างตรงไปตรงมาจนถูก ผอ.โรงเรียนสั่งพักงานและพักการเรียนหลายรอบ ซึ่งแน่นอน นั่นก็เป็นฟอร์มของเธอที่ชอบเก็บข้อมูลมาเผยแพร่โดยผ่านกระบวนการกลั่นกรอง ในสมอลล์วิลล์เราคาดกันว่าเธออาจจะเป็นแรงบันดาลใจให้คลาร์กทำงานในเดลี่แพลเน็ต แต่หลังจบมาแล้ว บรรณาธิการหนุ่มที่แอบหลงรักเธอที่ชื่อว่าแม็กซ์นั้นไม่ได้เป็นบรรณาธิการแล้ว เพราะหลังเธอลาออกคืนเดียวเขาก็ถูกผู้ช่วยที่ถูกสะกดจิตฆ่าตายด้วยดินสอ แต่เป็นพอลลีน คาห์นที่เป็นบรรณาธิการแทนซึ่งเธอไม่ค่อยชอบโคลอี้เนื่องจากโคลอี้เคยใช้เส้นของไลโอเนลเข้ามาทำงานที่เดลี่แพลเน็ตในช่วงเวลาสั้น ๆ แต่เธอขอโอกาสโดยการท้าทายคาห์นให้อ่านบทความและการค้นคว้าเรื่องลึกลับของเธอจนบรรณาธิการผู้นี้ต้องยอมไปในที่สุด และเนื่องจากเหตุการณ์นี้เอง ก็แสดงให้เห็นว่า นอกจากเธอจะขุดคุ้ยแบบไม่เอาหน้าใครแล้ว เธอยังไม่มีวันที่จะยอมแพ้ต่ออะไรที่เธอถนัดง่าย ๆ ด้วย

- ความรัก - เธอแอบหลงรักคลาร์ก แต่พีทก็หลงรักโคลอี้อีกเหมือนกัน แต่เธอสังเกตเห็นว่าคลาร์กดูเหมือนจะสนใจลาน่ามากกว่าเธอ ทำให้เธอค่อนข้างจะสะเทือนใจที่ต้องนึกถึงเรื่องนี้ แต่แน่นอน หลังลาน่าคบเล็กซ์แล้วความสัมพันธ์ของเธอกับคลาร์กก็พัฒนาอย่างเห็นได้ชัดขึ้น โดยเฉพาะการร่วมมือกันในเรื่องต่าง ๆ
- เรื่องน่ารู้:
  - โคลอี้นั้นรู้เรื่องความจริงของคลาร์กเมื่อเธอหลงติดมากับคลาร์กที่ป้อมสันโดษบนขั้วโลกเหนือ เธอจึงรู้ความจริงและพยายามที่จะช่วยคลาร์กในเรื่องต่าง ๆ เสมอมา แน่นอนว่าเธอก็ขอความช่วยเหลือคลาร์กบ้างโดยเฉพาะตอนที่ไลโอเนลมอบข้อมูลภาษาคริปโตเนี่ยนให้เธอ
  - โคลอี้ ซัลลิแวนเป็นตัวละครในจินตนาการที่เพิ่งถูกสร้างใหม่ในละครเรื่องนี้
  - คติประจำใจของโคลอี้ใน นสพ.ก็คือ "อย่าลืมว่านี่คือโคลอี้ ซัลลิแวน ผู้นำความจริงมาให้คุณ (Don't forget, this is Chloe Sullivan, who bring you the truth.)"

เอนเน็ต โอทูลล์ แสดงเป็นมาร์ธ่า เค้นท์

### [แก้] มาร์ธ่า เค้นท์ Martha Kent

- ข้อมูลเพิ่มเติม ที่นี่

มาร์ธ่า เค้นท์ (Martha Kent) เดิมนามสกุล 'คลาร์ก' และเธอก็ใช้นามสกุลก่อนที่เธอจะแต่งงานนี้เองมาแต่งเป็นชื่อของเด็กน้อยผู้มาพร้อมกับยานอวกาศ ที่ตกลงมาพร้อมกับห่าอุกกาบาตที่ถล่มลงสมอลล์วิลล์เมื่อเดือนตุลาคม 2532 (อันที่จริงตอนเธอแต่งชื่อนั่นแทบจะไม่มีเวลาแต่งแล้วเพราะว่านายอำเภอมาบ้านเธอพอดี เธอจึงตั้งชื่อสด ๆ ร้อน ๆ กับนายอำเภอว่าเป็นลูกบุญธรรมชื่อว่าคลาร์ก)อุปนิสัยเธอเองเป็นคนที่ค่อนข้างจะอารมณ์เงียบ ๆ ตลอดเวลา ไม่ค่อยมีสีหน้าเครียดให้เห็น และมักจะเป็นตัวกลางไกล่เกลี่ยความขัดแย้งระหว่างพ่อลูกตระกูลเค้นท์ที่มักจะเกิดขึ้นบ่อยครั้งเสมอ ๆ

- ความรัก - มาร์ธ่า เค้นท์เป็นหญิงจากเมโทรโพลิสที่มาแต่งงานกับหนุ่มบ้านนาอย่างโจนาธาน เค้นท์ ช่วยกันทำสวนและสร้างผลิตภัณฑ์จากสวนออกขาย พ่อของเธอดูเหมือนไม่ค่อยถูกกับสามีเธอเท่าไรนัก เพราะว่าโจนาธานเคยมีความหลังอันคับแค้นใจที่ถูกพ่อของมาร์ธ่าดูถูกมาก่อน แต่หลังจากสามีเธอตายจากอาการหัวใจกำเริบ เธอต้องรับภาระแทนสามี โดยเฉพาะภาระอันหนักอึ้งคงจะหนีไม่พ้นการที่เธอต้องเป็นสมาชิกวุฒิสภาแทนสามีเธอที่เพิ่งได้รับการรับเลือก ซึ่งหลายคนในสมอลล์วิลล์มองดูเหมือนจะไม่ค่อยยุติธรรมเท่าไร หลังจากนั้นความสัมพันธ์ของเธอกับไลโอเนลก็เริ่มดีขึ้น เพราะเป็นไลโอเนลที่มาปลุกปลอบขวัญเธอตลอดเวลาแทนที่อดีตสามีเธอ
- เรื่องน่ารู้: - คนแสดงเป็นมาร์ธ่า (Annette O'Toole) เคยแสดงเป็นลาน่า แลงก์มาก่อนในหนังซุปเปอร์แมนสาม ตอนปี 2525 กับคริสโตเฟอร์ รีฟ

จอห์น โกลเวอร์ แสดงเป็นไลโอเนล ลูเธอร์

### [แก้] ไลโอเนล ลูเธอร์ Lionel Luthor

- ข้อมูลเพิ่มเติม ที่นี่

ไลโอเนล ลูเธอร์ (Lionel Luthor) เจ้าของอภิมหากิจการอันมหาศาลด้านการเกษตรและอุตสาหกรรมอย่าง "ลูเธอร์คอร์ป" ผู้ใช้เงินเพื่อทำทุกอย่าง ขึ้นชื่อว่าไร้ศีลธรรมในทางเศรษฐกิจยิ่ง เขาไม่เพียงเป็นแต่พ่อของเล็กซ์เท่านั้น แต่ยังจำต้องแสดงบทบาทการเป็นพ่อของคลาร์กด้วย เพราะจอร์เอลตัดสินใจที่จะมอบจิตวิญญาณของเขาลงไปในจิตใจของไลโอเนลเพื่อที่จะได้สื่อสารกับคลาร์ก ตอนแรกไลโอเนลก็ยังคุมตนเองไม่ได้ แต่ตอนหลังตนเองก็รู้ตัว และรู้เรื่องของคลาร์กทั้งหมด จึงยื่นมือเข้ามาช่วยเหลือคลาร์กและโคลอี้ในการไขปริศนาต่าง ๆ แต่เขาไม่ได้มีพลังพิเศษเหมือนที่จอร์เอลมี แต่เขาสามารถอ่านเขียนภาษาคริปโตเนี่ยนได้

- ความรัก - เขามีภรรยาที่ตายไปตอนเล็กซ์อายุได้ 13 ปี และมีลูกสองคน ที่คนหนึ่งก็หัวรั้นไม่ยอมเข้าข้างพ่อ และอีกคนก็มัวไปเสเพลอยู่นั่นแหละ คนแรกชื่อเล็กซ์ ลูเธอร์ ผู้ไม่เคยเรียกไลโอเนลว่า "พ่อ" ได้อย่างเต็มปากเต็มคำ ส่วนอีกคนชื่อลูคัส รู้สึกว่าจะมาแค่ช่วยพ่อนิดหน่อยแล้วไปไหนก็ไม่รู้ในเรื่องสมอลล์วิลล์อันโด่งดัง แต่ดูเหมือนว่าในภาค 5 ไลโอเนลจะแอบหลงรักมาร์ธ่า เค้นท์ด้วย (แสดงว่าเขาเจ้าชู้ล่ะสิ)และเขาก็มาแทนโจนาธานเต็มตัวหลังจากโจนาธานเสียชีวิตแล้ว

เอริกา ดูแรนซ์ แสดงเป็นโลอิส เลน

### [แก้] โลอิส เลน Lois Lane

- ข้อมูลเพิ่มเติม ที่นี่

โลอิส เลน (Lois Lane) มาสมอลล์วิลล์ครั้งแรกเพื่อตามเบาะแสผู้ที่ฆาตกรรมลูกพี่ลูกน้องเธอ (โคลอี้ ซัลลิแวน)ในตอนที่ 67 Crusade และเธอก็มาอยู่สมอลล์วิลล์ตลอดมานับแต่พ่อของเธอนำตัวเธอมาฝากไว้ที่บ้านของคลาร์ก เค้นท์ พักหลังเธอชอบทำอะไรด้วยกันกับโคลอี้เสมอ ๆ

- ความรัก - ในภาค 5 ตอน "Aqua" เธอมีความสัมพันธ์กับอะควาแมน ผู้ที่พยายามทำลายห้องทดลองลับของเล็กซ์แล้วคลาร์กยื่นมือเข้าไปช่วยเหลือกีดกันไว้ แต่ต่อมาเราก็คงจะรู้เองว่าโลอิส เลน จะได้เป็นภรรยาของคลาร์ก เค้นท์

อาร่อน อาชมอร์ แสดงเป็น จิมมี่ โอลเซ่น

### [แก้] จิมมี่ โอลเซ่น Jimmy Olsen

- ข้อมูลเพิ่มเติม ที่นี่

จิมมี่ โอลเซ่น (Jimmy Olsen) นัำกข่าวนักหนังสือพิมพ์ผู้ฝักใฝ่ในการถ่ายภาพ และเพื่อนร่วมงานของคลาร์ก เค้นท์ ได้ปรากฎขึ้นมาในสมอลล์วิลล์ ภาค 6 ที่จะฉายในเดือนกันยายนปี 2549 ในขณะที่เขาเป็นวัยรุ่น

จอห์น ชไนเดอร์ แสดงเป็นโจนาธาน เค้นท์

### [แก้] โจนาธาน เค้นท์ Jonathan Kent

- ข้อมูลเพิ่มเติม ที่นี่

โจนาธาน เค้นท์ (Jonathan Kent) เป็นหนุ่มบ้านนาแห่งสมอลล์วิลล์ ทายาทรุ่นสุดท้ายของตระกูลเค้นท์อันเก่าแก่ เขาแต่งงานกับมาร์ธ่า คลาร์ก และย้ายมาอยู่ที่นี่ด้วยกันท่ามกลางการคัดค้านของพ่อมาร์ธ่าเองที่ดูถูกเขาอยู่ เขากับมาร์ธ่าทำผลิตผลทางการเกษตรส่งขายที่ตลาดของสมอลล์วิลล์เสมอ

- ความรัก - แต่งงานกับมาร์ธ่า คลาร์ก เคยปรากฎหลักฐานว่ามาร์ธ่าเองเคยตั้งท้องในตอนที่ 23 แต่ก็แท้งเพราะระเบิดในห้องใต้ดินของตระกูลเค้นท์ที่คลาร์กระเบิดยาน และมีลูกบุญธรรมคนหนึ่ง
- เรื่องน่ารู้ - หิราม เค้นท์ พ่อของโจนาธานเคยทำสัญญามิตรภาพในถ้ำคาวาชเชกับโจ (จอร์เอล) ซึ่งเป็นพ่อของคลาร์ก ทำให้คลาร์กตั้งแง่ว่าตระกูลเค้นท์คงได้รับเลือกให้มาดูแลเขาอยู่แล้วโดยที่พวกเค้นท์ก็ไม่รู้เรื่อง

ซามูเอล โจนส์ แสดงเป็นพีท รอสส์

### [แก้] พีท รอสส์ Pete Ross

- ข้อมูลเพิ่มเติม ที่นี่

พีท รอสส์ (Pete Ross) ชายผิวดำที่เป็นหนึ่งในเพื่อนสนิทของคลาร์ก เค้นท์ เป็นหนึ่งในสองเพื่อนคลาร์กที่รู้ความลับของเขา (อีกคนคือโคลอี้นั่นไง) เขาเก่งกีฬา แต่ดูเหมือนว่่าวิชาการจะไม่ได้เรื่องอะไรเลย พีทจำต้องย้ายไปกับพ่อเขาไปยังวิชิตาเพื่อหลีกเลี่ยงการตามล่าของเอฟบีไอที่ต้องการตัวเขาเพื่อรีดความจริงของคลาร์ก เค้นท์ โดยไม่ได้พำนักกับแม่เขาที่เป็นผู้พิพากษาอยู่ที่สมอลล์วิลล์อีกเลยตั้งแต่ตอนที่ 65 Covenant

- ความรัก - แอบหลงรักโคลอี้ ซัลลิแวน
- เรื่องน่ารู้: - ในการ์ตูนซุปเปอร์แมน เขาขาว ผมทอง (ไม่เหมือนสมอลล์วิลล์เลย) และแต่งงานของลาน่าหลังจากคลาร์กแต่งงานกับโลอิส มีลูกชายคนหนึ่งชื่อคลาร์ก ต่อมาก็หย่ากันและพีทก็กลายเป็นศัตรูคลาร์ก เค้นท์

อีริก จอห์นสัน แสดงเป็นวิทนี่ย์ ฟอร์ดแมน

### [แก้] วิทนีย์ ฟอร์ดแมน Whitney Fordman

- ข้อมูลเพิ่มเติม ที่นี่

วิทนีย์ ฟอร์ดแมน (Whitney Fordman)สุดยอดกองหลังทีมอเมริกันฟุตบอลประจำเมืองสมอลล์วิลล์ หนุ่มรวยเสน่ห์ที่ลาน่าหลงรักและคบกันมาตลอดภาคหนึ่ง เขาเรียกว่าอาจจะเป็นศัตรูหัวใจของคลาร์กเลยก็ได้ หลังจากพ่อของเขาเสียชีวิต วิทนี่ย์จำต้องไปเรียนนาวิกโยธิน และต่อมาเขาก็ตายจากการถูกระเบิดที่อะเจห์

- ความรัก: - รักอย่างเปิดเผยกับลาน่า แลงก์ และพยายามตั้งแง่กับคลาร์กเรื่องลาน่าตลอดเวลา (แต่ไม่ได้เป็นศัตรูกันหรอกนะ)
- เรื่องน่ารู้: - วิทนี่ย์ ฟอร์ดแมนเป็นตัวละครที่ถูกสร้างครั้งแรกในเรื่องสมอลล์วิลล์นี้ด้วยเช่นเดียวกับโคลอี้ ซัลลิแวน

เจนเซ่น แอคเคิลส์ แสดงเป็นเจสัน ทีค

### [แก้] เจสัน ทีค Jason Teague

- ข้อมูลเพิ่มเติม ที่นี่

เจสัน ทีค (Jason Teague) หนุ่มฝรั่งเศสที่ติดตามลาน่ามาหลังจากเธอเรียนที่ฝรั่งเศสเสร็จ โดยแม่ของเขาเป็นแม่มดที่ทำสัญลักษณ์ติดไว้ที่เอวลาน่า เขามาสมอลล์วิลล์และมีตำแหน่งเป็นผู้ช่วยโค้ชทีมอเมริกันฟุตบอลประจำเมืองสมอลล์วิลล์ เสียชีวิตตอนถูกอุกกาบาตชนที่บ้านตระกูลเค้นท์ ตอนที่ 88 Commencent

- ความรัก - รักอย่างเปิดเผยกับลาน่า แลงก์

## [แก้] เว็บไซต์อื่น

- สมอลล์วิลล์ โดย Nattanop Palahan

## [แก้] ดูเพิ่มเติมที่

- สมอลล์วิลล์

สมอลวิลล์
ตัวละครในสมอลวิลล์ - สมอลวิลล์ - คริปโตไนท์ - พลังของคลาร์ก เค้นท์
ตัวละครในสมอลวิลล์
คลาร์ก เค้นท์ - เล็กซ์ ลูเธอร์ - โคลอี้ ซัลลิแวน - ลาน่า แลงก์ - มาร์ธ่า เค้นท์ - ไลโอเนล ลูเธอร์ - โลอิส เลน - โจนาธาน เค้นท์ - พีท รอสส์ - วิทนี่ย์ ฟอร์ดแมน - เจสัน ทีค
นักแสดงในสมอลวิลล์
ทอม เวลลิ่ง - ไมเคิล โรเซ่นบอม - อัลลิสัน แม็ก - คริสติน ครุก - เอนเน็ต โอทูลล์ - จอห์น โกลเวอร์ - เอริกา ดูแรนซ์ - จอห์น ชไนเดอร์ - แซม โจนส์ - อีริก จอห์นสัน - เจนเซ่น แอคเคิลส์

ดึงข้อมูลจาก "http://th.wikipedia.org../../../%E0%B8%95/%E0%B8%B1/%E0%B8%A7/%E0%B8%95%E0%B8%B1%E0%B8%A7%E0%B8%A5%E0%B8%B0%E0%B8%84%E0%B8%A3%E0%B9%83%E0%B8%99%E0%B8%AA%E0%B8%A1%E0%B8%AD%E0%B8%A5%E0%B8%A5%E0%B9%8C%E0%B8%A7%E0%B8%B4%E0%B8%A5%E0%B8%A5%E0%B9%8C.html".

หมวดหมู่: สมอลล์วิลล์

##### Views

- บทความ
- อภิปราย
- รุ่นปัจจุบัน

##### ค้นหา